**27.10.21**



**ELIF**

**Καθημερινή δραματική σειρά στο Star**

**Δευτέρα έως Παρασκευή στις 17:40**

**Δευτέρα 15/11**

**Επεισόδιο 967**

Η Μελέκ, η Ασλί και η Ελίφ επιστρέφουν σπίτι τους και βλέπουν μέσα σε αυτό τον Σεντάτ να κάθεται άνετος. Μετά την πρώτη έκπληξη, που νιώθουν, η Μελέκ και η Ασλί απευθύνονται στον Σεντάτ και ζητάνε εξηγήσεις επειδή μπήκε στο σπίτι χωρίς την άδεια τους.. Εκείνος ισχυρίζεται πως μπήκε στο σπίτι γιατί αναγκάστηκε, όταν οι γείτονες τον ενημέρωσαν πως υπήρξε διαρροή φυσικού αερίου. Η Μελέκ και η Ασλί δείχνουν να πείθονται από τις εξηγήσεις του. Ο Σαφάκ επιστρέφει από το σχολείο μαζί με τον Εμιρχάν. Ο Εμιρχάν καταλαβαίνει πως υπάρχει κάποιο πρόβλημα ανάμεσα στον Σαφάκ και τη μητέρα του και ο μικρός ζητάει από τον δάσκαλο του να συμφιλιωθεί με τη Ζουλιντέ. Η Ζουλιντέ νιώθει νευρικότητα όταν έρχεται στο μαγαζί ο Σαφάκ με τον Εμιρχάν. Όμως παράλληλα είναι αποφασισμένη να μιλήσει με τον Σαφάκ και να ξεκαθαρίσει την κατάσταση. Την επόμενη μέρα, η Ζουλιντέ βλέπει να τον Σαφάκ να κατευθύνεται στο σχολείο και βρίσκει το κουράγιο να τον πλησιάσει. Ο Σαφάκ αναγκάζεται να μιλήσει μαζί της αν και δεν το επιθυμεί. Η Αλέβ τους βλέπει μαζί και ενημερώνει τον Τουφάν. Οι δυο τους καταστρώνουν νέα σχέδια για μεγαλώσουν το χάσμα ανάμεσα στη Ζουλιντέ και τον Σαφάκ. Ο Λεβέντ με τις δραστηριότητες του συνεχίζει να εκπλήσσει τη Χουμεϊρά. Ο Λεβέντ λαμβάνει μέρος σε έναν ποδηλατικό αγώνα και πείθει τελικά και τη Χουμεϊρά να λάβει μέρος. Αυτή η διαδικασία τους φέρνει συναισθηματικά ακόμα πιο κοντά. Ο Κερέμ πηγαίνει στην εταιρία και μαθαίνει ότι η Ράνα έκανε μια συμφωνία πίσω από την πλάτη του, γεγονός που τον εξοργίζει. Θυμώνει πολύ μαζί της αλλά δεν μπορεί να κάνει κάτι για να το αλλάξει…

**Τρίτη 16/11**

**Επεισόδιο 968**

Ο Σαφάκ βρίσκεται σε δίλημμα. Πιστεύει πως πρέπει να φύγει αλλά από την άλλη θέλει σαν τρελός η Ζουλιντέ να τον κάνει να την πιστέψει και να τον πείσει να μείνει. Η Ζουλιντέ υποφέρει και εκείνη καθώς από τη μια θέλει να πει τα πάντα στον Σαφάκ αλλά από την άλλη δεν τολμάει να πει λέξη για να προστατέψει τον Εμιρχάν. Η Κιγιμέτ και ο Μαχίρ περιμένουν πως και πως να δημιουργηθεί στην εταιρία το απόλυτο χάος. Η Μελέκ μαθαίνει πως ο Σεντάτ μιλάει με άσχημα λόγια για εκείνη σε όλη τη γειτονιά και τη συκοφαντεί. Η Λεμάν νοσταλγεί τον Εμιρχάν αλλά δεν θέλει αυτό να το μάθει κανείς. Η Μπιρτσέ και ο Ακίν λαμβάνουν μέρος σε έναν διαγωνισμού σχεδίου και ένας γλυκός ανταγωνισμός ξεκινάει μεταξύ τους, που καταλήγει σε φλερτ…

**Τετάρτη 17/11**

**Επεισόδιο 969**

Ο Λεβέντ και η Χουμεϊρά κάνουν ποδήλατο, αν και στην αρχή η Χουμεϊρά είναι τρομαγμένη και δεν θέλει να συνεχίσει. Ο Λεβέντ όμως την ενθαρρύνει και τελικά η Χουμεϊρά νιώθει υπέροχα κάνοντας κάτι διαφορετικό, αγνοώντας ακόμα και ένα μικρό ατύχημα. Είναι χαρούμενη επειδή τα κατάφερε. Ο Σεντάτ συνεχίζει να κουτσομπολεύει τη Μελέκ σε όλη τη γειτονιά, έχοντας ένα νέο σχέδιο για να την πλησιάσει. Ο Εμιρχάν πηγαίνει στο σπίτι του Σαφάκ για να κάνει μια σχολική εργασία και η Λεμάν χαίρεται πολύ όταν τον βλέπει. Ο Κερέμ πηγαίνει την Ασλί σπίτι της αλλά τους βλέπει ο Σεντάτ. Όταν ο Κερέμ απομακρύνεται, ο Σεντάτ μιλάει άσχημα στην Ασλί. Όμως ο Κερέμ τους βλέπει, επιστρέφει και χτυπάει τον Σεντάτ για να του δώσει ένα μάθημα. Μετά από αυτό το επεισόδιο, ο Σεντάτ θυμώνει ακόμα περισσότερο με την Ασλί. Η Κιγιμέτ ακούει τη Ματσιντέ να μιλάει στον Λεβέντ για την ασθένειά της και χαίρεται με τη δυστυχία της αδελφής της…

**Πέμπτη 18/11**

**Επεισόδιο 970**

Η Μελέκ και η Ασλί δέχονται συνέχεια ενοχλήσεις από τον Σεντάτ και η Μελέκ ξέρει πως πρέπει να βρουν σύντομα ένα νέο σπίτι για να προστατέψει την κόρη της. Τα οικονομικά προβλήματα όμως αποτελούν ένα μεγάλο εμπόδιο. Άλλη μια μητέρα, η Ζουλιντέ, η οποία προσπαθεί να προστατέψει και εκείνη το παιδί της, επίσης κακοποιείται από κάποιους κακούς ανθρώπους. Ο Τουφάν και η Αλέβ συνεργάζονται για να κρατήσουν χώρια τη Ζουλιντέ από τον Σαφάκ. Ο Τουφάν εμφανίζεται μπροστά στον Σαφάκ και του λέει πως πρέπει να φύγει από τη ζωή της Ζουλιντέ. Στη συνέχεια ο Τουφάν απειλεί τη Ζουλιντέ πως θα πει στον Εμιρχάν την αλήθεια. Η Κιγιμέτ

εκμεταλλεύεται την εύθραυστη ψυχολογία της Ματσιντέ και την κάνει να νιώθει ένοχη επειδή η ίδια ζούσε τόσα χρόνια στη φτώχεια. Ένα λάθος της Μπιρτσέ και του Ακίν κάνει έξαλλο τον Κερέμ, ο οποίος θέλει να είναι όλα υπό έλεγχο. Η Μπιρτσέ και ο Ακίν ξέρουν πως πρέπει να δουλέψουν σκληρά για να αποκτήσουν ξανά την εμπιστοσύνη του Κερέμ και να επανορθώσουν για το λάθος τους…

**Παρασκευή 19/11**

**Επεισόδιο 971**

Η Χουμεϊρά δεν εμπιστεύεται την Κιγιμέτ και προσέχει τις κινήσεις της. Η Χουμεϊρά συναντάει κρυφά τον Μαχίρ και του εκμυστηρεύεται τους προβληματισμούς της σχετικά με τη θεία της. Ο Μαχίρ τη συμβουλεύει να προσπαθήσει να κερδίσει τη συμπάθεια και την εμπιστοσύνη της. Η Μελέκ αναζητά καινούριο σπίτι για να μετακομίσουν, μετά τις ψεύτικες κατηγορίες της Νεσρίν ότι έχει ερωτική σχέση με τον Σεντάτ. Η επίμονη παρουσία του Σεντάτ στη ζωή της τρομάζει τη Μελέκ, που δεν ξέρει πια τι να κάνει για να τον αποφύγει. Η Λεμάν μαθαίνει πως ο Σαφάκ της κρατάει κάποιο μεγάλο μυστικό και ανησυχεί. Η Παρλά επισκέπτεται τον Κερέμ στο γραφείο μια δύσκολη μέρα, που περιμένουν μια διάσημη σχεδιάστρια για να επιλέξει το καλύτερο σχέδιο. Ο Ακίν και η Μπιρτσέ είναι ανταγωνιστές σε αυτό τον διαγωνισμό. Ο Ακίν είναι σίγουρος για τη νίκη του και προσπαθεί να ρίξει το ηθικό της Μπιρτσέ, η οποία όμως έχει στο πλευρό της την Ασλί…

[**http://www.star.gr/tv/shows/elif/**](http://www.star.gr/tv/shows/elif/)

[**https://www.star.gr/tv/press-room/**](https://www.star.gr/tv/press-room/)

 Ευχαριστούμε πολύ

 Γραφείο Τύπου & Επικοινωνίας